Da India invaderte Hyderabad i Operasjon Polo i september 1948 var el-Edroos generalmajor og sjef for Hyderabads hær. Etter fem dagers kamp overga han 18. september de hyderabadske styrkene til India. Han hadde deretter overoppsynet med avviklingen av Hyderabads hær og hjemsendelse av soldater som ikke var hjemmehørende i Hyderabad til forskjellige deler av India, Pakistan og Arabia.